Waqt l-ewwel laqgħa tal-Kulleġġ Kunsilliera Lokali Partit Nazzjonalista (KKLPN) li saret nhar l-Erbgħa 21 ta’ Frar 2018 fid-Dar Ċentrali tal-Partit Nazzjonalista ġie elett l-Eżekuttiv il-ġdid fi ħdan l-istess Kulleġġ. In-Nazzjon ħadna l-kummenti tal-President il-ġdid tal-Kulleġġ, Pierre Portelli. Din is-sena taħbat il-25 sena minn meta meta l-Prim Ministru Eddie Feech Adami ħabbar il-pjanijiet tal-Gvern immexxi minnu sabiex iniedi l-Kunsilli Lokali u jpoġġi fil-prattika l-prinċipju li jqarrab aktar poteri lejn iċ-ċittadini. Portelli infatti fetaħ l-intervista fuq dan il-punt fejn qalilna li l-PN minn dejjem kellu viżjoni biex iċ-ċittadin ikollu leħen tassew. “Viżjoni liema bħala meta ħa l-pass ta’ kuraġġ li jattwa bis-sħiħ id-deċentralizazzjoni tal-poter  biex b’hekk jagħti aktar spazju u vuċi lir-residenti tal-lokalitajiet tagħna.” Huwa qalilna li ħa dan l-irwol b’umiltà u responsabbilità għax ħass li l-PN kellu bżonnu, ried li jagħti aktar sehem sabiex il-Kunsilliera Lokali jkollhom leħen sod u qawwa fil-PN u lil hinn. Portelli qalilna li wara 25 sena l-PN se jibqa’ jaħdem biex il-Kunsilli Lokali jingħataw aktar vuċi, u aktar risorżi. Huwa qal li jħossu kburi li 25 sena minn meta l-PN welled il-Kunsilli, jara li l-Kunsilli Lokali qed jiffunzjonaw, funzjoni ta’ one stop shop għar-residenti li huma jirrapreżentaw. Huwa qalilna li b’impenn u b’tim maqgħud, il-Partit jista’ jerġa’ jpoġġi r-resident fiċ-ċentru tal-ħidma permezz tal-Kunsilli Lokali. “Nemmen illi f’dawn l-aħħar snin, kien hemm distakk mir-realtajiet li jsibu ma’ wiċċhom r-residenti fil-ħajja ta’ kuljum fil-lokalità fejn jghixu u l-politiku li suppost jirrapreżentahom.” Portelli qalilna li bi preparazzjoni lejn l-elezzjonijiet tal-Kunsilli Lokali ta’ 15-il xahar ieħor il-KKLPN se jaħdem bla heda sabiex jorganizza numru ta’ attivitajiet, seminars u workshops flimkien ukoll ma’ fergħat oħra. Huqa saħħaq li bħalissa qed jiddentifikaw kandidati potenzjali ġodda u kif ukoll qed jingħata taħriġ meħtieġ lil dawk il-kunsilliera li diġa’ servew fil-lokalità rispettiva taghhom. Kull lokalità għandha l-ħtiġjiet tagħha Il-ħtiġijiet f’lokalitajiet diversi huma lkoll differenti. Pierre Portelli qalilna li l-Kulleġġ flimkien mal-bqija tal-Partit qed jaħdem biex jaħdem fuq manifest għal kull lokalità, għax kull raħal, kull żona li tagħmel parti mil-lokal, għandha ħtiġijiet diversi. Konxji tal-fatt li lkoll nafu li ankè lokalitajiet ħdejn xulxin eżatt jaf ikollhom ħtieġa differenti. Portelli għalaq l-intervista magħna billi rringrazzja lill-membri kollha li jagħmlu parti mill-Eżekuttiv tal-Kulleġġ tal-Kunsilliera (KKLPN) li tawh il-fiduċja tagħhom. Huwa qalilna li flimkien, il-Kunsilliera kollha, ikunu jistgħu jmexxu lill-Kulleġġ bl-aqwa mod, u b’dak kollu li jirrapreżentahom fi ħdan il-PN. Huwa rringrazzja wkoll lil Koordinatur tal-Kunsilli Lokali, Charles Bonello u lill-kelliem għall-Kunsilli Lokali d-deputat Robert Cutajar, talli qed ikunu ta’ spalla kemm miegħu kif ukoll ma’ kull Kunsillier tal-Partit Nazzjonalista. Portelli qalilna li fil-PN hemm l-għaqda, u permezz ta’ dan il-politika tal-PN se tibqa’ tkun il-vuċi tar-raġuni, b’hekk il-PN se jerġa jkun mill-ġdid Partit rebbieħ. Dawn huma l-irwoli fl-Eżekuttiv tal-KKLPN; • President: Pierre Portelli (Sliema) • Viċi President: Graziella Galea (San Pawl il-Baħar) • Segretarju: Joanna Abdilla (Ħal Safi) • Viċi Segretarju: Liam Sciberras (Santa Luċija) • Teżorier: Stanley Zammit (Birżebbuġa) • Segretarju Internazzjonali: Ian Mario Vassallo (Rabat) • Segretarju Informazzjoni: Ralph Puli (Ħal Qormi) • Koordinatur Hamlets: Maryanne Cuomo (Baħar iċ-Ċagħaq) • Koordinatur Għawdex: Paul Buttigieg (Qala) Membri oħra: • John Baptist Camilleri (Marsaskala) • Anthony Chircop (Sliema) • Michael Fenech Adami (B’Kara) • Clayton Luke Mula (San Ġiljan) • John Pillow (Sliema) • Joseph Spiteri (Naxxar)